**รายงานการประชุมหัวหน้าส่วนราชการ ผู้บริหารสถานศึกษา ผู้บริหารท้องถิ่น
รัฐวิสาหกิจ และกำนัน ผู้ใหญ่บ้าน ฯลฯ อำเภอพรหมบุรี**

**ครั้งที่ 10/2560**

**วันอังคารที่ 3 ตุลาคม พ.ศ. 2560 เวลา 09.00 น.
ณ หอประชุมอำเภอพรหมบุรี**

**...................................................................**

**ผู้มาประชุม**

1. นายบรรลือ ชูชาติ นายอำเภอพรหมบุรี

2. พ.ต.ท.วิบูลย์ วงษ์สมบูรณ์ ผู้กำกับการสถานีตำรวจภูธรพรหมบุรี (แทน)

3. **นางสาวละเมียด โพธิ์งาม** ที่ดินอำเภอพรหมบุรี

4. นายจิรวัฒน์ วิเศษชลหาร ปศุสัตว์อำเภอพรหมบุรี

 5.นายวิสุทธิ์ รอดคำ สาธารณสุขอำเภอพรหมบุรี

6. นางสาวพรกนก สุขอุดม พัฒนาการอำเภอพรหมบุรี

7. **นายชาญวุธ สนธิ** สรรพากรพื้นที่สาขาพรหมบุรี

8. นางสมคิด ตั๋วสมพงษ์ เกษตรอำเภอพรหมบุรี

9. ร.ต.มานิต พัดนาก รักษาการแทนสัสดีอำเภอพรหมบุรี

8. นายประพันธ์ ศรีเดช ประมงอำเภอพรหมบุรี

9. นางวชิรา บุญเริ่ม ผอ.กศน.อำเภอพรหมบุรี (แทน)

10.นางชนัญชิดา นุ่มหอม นายกเทศมนตรีตำบลบางน้ำเชี่ยว (แทน)

11. นายดิเรก ผ่องทรัพย์ นายกองค์การบริหารส่วนตำบลบ้านหม้อ (แทน)

12. น.ส.สุภลักษณ์ ทองใบ นายกองค์การบริหารส่วนตำบลโรงช้าง (แทน)

13. นายสมบัติ สุขสบาย ประธานกลุ่มโรงเรียนพรหมบุรีพัฒนา

17. นายอนุรักษ์ เอื้อเฟื้อพันธุ์ ประธานชมรมกำนัน ผู้ใหญ่บ้าน/กำนันตำบลพรหมบุรี

14. นายบุญธรรม สินเขียวพงศ์ กำนันตำบลบางน้ำเชี่ยว

15. นายโอภาส ขำเจริญ กำนันตำบลบ้านแป้ง

16. นายประสิทธิ์ นนท์วงษ์ กำนันตำบลบ้านหม้อ

17. นายมานะ ผลทับทิม กำนันตำบลพระงาม

19. นายมาโนจน์ ภู่ระหงษ์ กำนันตำบลโรงช้าง

20. นายอนันต์ ทองประทีป กำนันตำบลหัวป่า

21. นายเจษฎา ปาลวัฒน์ ปลัดอำเภอ

22. นางบุษยา เกตุแก้ว ปลัดอำเภอ

23.นายณัฐวุฒิ เรืองสม ปลัดอำเภอ

24. นางสาวจินตนา ทาภักดี ปลัดอำเภอ

25. นางพีรภาว์ แก่นเสน ปลัดอำเภอ

**ผู้ไม่มาประชุม** 1. นายพิพัฒน์ ธนินชัยภูริวัฒน์ ท้องถิ่นอำเภอพรหมบุรี. (ติดราชการ)

2. นายคมสันต์ เกิดพิทักษ์ นายกเทศมนตรีตำบลพรหมบุรี (ติดราชการ)

3.นายภูวเดช มังสาทอง นายกองค์การบริหารส่วนตำบลพระงาม (ติดราชการ)

 4. นายนิพัฒน์ อภินันท์ นายกองค์การบริหารส่วนตำบลบ้านแป้ง (ติดราชการ)

**มติที่ประชุม รับทราบ**

**-2-**

เมื่อที่ประชุมพร้อม นายบรรลือ ชูชาติ นายอำเภอพรหมบุรี ประธานการประชุมกล่าวเปิดการประชุมหัวหน้าส่วนราชการ ผู้บริหารสถานศึกษา ผู้บริหารท้องถิ่น รัฐวิสาหกิจและกำนัน ครั้งที่ 10/2560 ประจำเดือน ตุลาคม 2560 และดำเนินการประชุมตามระเบียบวาระการประชุม ดังนี้

**ระเบียบวาระที่ 1** เรื่อง  **ประธานแจ้งที่ประชุมทราบ**

**1. เรื่อง การแนะนำข้าราชการซึ่งมาบรรจุแต่งตั้งใหม่ ณ สำนักงานเกษตรอำเภอพรหมบุรี จำนวน 1 ราย**

 **- นางสาวอุมาพร ธัญญเจริญ ตำแหน่งนักวิชาการส่งเสริมการเกษตรปฏิบัติการ**

 **2. เรื่อง ขอขอบคุณ**

เนื่องจากการประชุมในครั้งนี้ เป็นครั้งที่ 1 ของปีงบประมาณ 2561 และเป็นครั้งที่ 10 ของปี พ.ศ. 2560 อำเภอพรหมบุรี จึงขอขอบคุณ ส่วนราชการ องค์กรปกครองส่วนท้องถิ่น และกำนัน ผู้ใหญ่บ้าน ฯลฯ ทุกท่าน ที่ช่วยเหลือการปฏิบัติภารกิจหน้าที่ในปีงบประมาณ 2560 ซึ่งทำให้ผลการดำเนินงานต่างๆสำเร็จลุล่วง ไปด้วยความเรียบร้อย

 **3. เรื่อง การย้ายมาดำรงตำแหน่งของผู้บริหารระดับสูงของจังหวัดสิงห์บุรี**

 1. นายสุทธา สายวาณิชย์ ตำแหน่งรองผู้ว่าราชการจังหวัดตากย้ายมาดำรงตำแหน่ง

 ผู้ว่าราชการจังหวัดสิงห์บุรี

2. นายประสงค์ คงเคารพธรรม ตำแหน่งรองผู้ว่าราชการจังหวัดหนองคาย ย้ายมาดำรงตำแหน่ง

 รองผู้ว่าราชการจังหวัดสิงห์บุรี

 3. นายศิริชัย ศรีเหนี่ยง ตำแหน่งรองผู้ว่าราชการจังหวัดกำแพงเพชร ย้ายมาดำรงตำแหน่ง

 รองผู้ว่าราชการจังหวัดสิงห์บุรี

 **4. เรื่อง การรับสิ่งของพระราชทานของผู้ที่ลงทะเบียนจิตอาสาเฉพาะกิจ**

ตามที่อำเภอพรหมบุรี ได้เปิดให้ลงทะเบียนจิตอาสาเฉพาะกิจ ในเขตพื้นที่อำเภอพรหมบุรี ระหว่างวันที่ 1 – 30 กันยายน 2560 อำเภอพรหมบุรี มีผู้มาลงทะเบียนจิตอาสา จำนวน 1,514 คน โดยส่วนกลางกำหนดการมอบสิ่งของพระราชทานฯ รอบแรกในวันที่ 12 ตุลาคม 2560 จำนวน 154 คน และรอบ 2 จำนวน 1,360 คน ซึ่งจะกำหนดมอบสิ่งของพระราชทานในวันที่ 24 ตุลาคม 2560 หลังจากที่มอบสิ่งของพระราชทานแล้ว อำเภอจะดำเนินการแต่งตั้งหัวหน้าทีมของจิตอาสาเฉพาะกิจ ในแต่ละด้าน เพื่อปฏิบัติหน้าที่ในส่วนที่ตนรับผิดชอบ

 **5. เรื่อง การจัดทำซุ้มถวายดอกไม้จันทน์**

คณะนี้ ผู้รับเหมากำลังดำเนินการคาดว่าจะแล้วเสร็จทันภายในกำหนด และเมื่อดำเนินการติดตั้ง ซุ้มถวายดอกไม้จันทน์แล้ว จะได้ลงพื้นที่เพื่อจัดวางเต๊น เก้าอี้ โต๊ะ และระบบไฟต่างๆ ในบริเวณสถานที่ที่จัดพิธี

**ระเบียบวาระที่ 2 เรื่อง รับรองรายงานการประชุมกำนัน ผู้ใหญ่บ้านฯ ครั้งที่ 9/2560 เมื่อวันจันทร์ที่ 4 กันยายน 2560**

 **สามารถเปิดดูได้ทางเว็บไซต์ www. Phromburi.com**

**ระเบียบวาระที่ 3** เรื่อง **ข้อราชการของส่วนราชการต่างๆ**

3.1 ที่ทำการปกครองอำเภอพรหมบุรี

 **1) เรื่อง กำหนดการประชุมประจำเดือน หัวหน้าส่วนราชการ กำนัน ผู้ใหญ่บ้าน ฯ อำเภอพรหมบุรี**

กำหนดการประชุมประจำเดือน พฤศจิกายน 2560 ของหัวหน้าส่วนราชการฯ กำนัน ผู้ใหญ่บ้าน ฯลฯ ตรงกับวันพฤหัสบดีที่ 2 พฤศจิกายน 2560 เวลา 09.00 น. เป็นต้นไป ณ หอประชุม

 อำเภอพรหมบุรี หากมีการเปลี่ยนแปลงวัน เวลา จะแจ้งให้ทราบอีกครั้ง

-3-

**2) เรื่อง การดำเนินโครงการขับเคลื่อนอำเภอคุณธรรมตามรอยพระยุคลบาท ประจำเดือน**

 **ตุลาคม 2560**

- โครงการเข้าวัดทำบุญ พัฒนาจิต ชีวิตมั่นคง กำหนดจัดในวันพฤหัสบดีที่ 19 ตุลาคม 2560 เวลา 06.30 น. ณ วัดสิงห์ ตำบลพระงาม อำเภอพรหมบุรี

 - โครงการสร้างความปรองดองสมานฉันท์ โดยใช้หลักธรรมทางพระพุทธศาสนา ในวันประชุมประจำเดือนพฤศจิกายน 2560 **ตำบลโรงช้าง** รับผิดชอบในการนิมนต์พระสงฆ์แสดง พระธรรมเทศนา

- ในเดือนตุลาคม 2560 เป็นช่วงปิดภาคเรียน ดังนั้น จึงของดโครงการหัวหน้าส่วนราชการพบนักเรียนหน้าเสาธง ในเดือนตุลาคม 2560

 **3) เรื่อง** **การจัดพิธีถวายดอกไม้จันทน์ในส่วนภูมิภาค**

 **3.1 สรุปข้อหารือในการเตรียมการจัดงานถวายพระเพลิงพระบรมศพฯ เบื้องต้น ดังนี้**

 **(1)** ซุ้มถวายดอกไม้จันทน์ ต้องเสร็จภายในวันที่ 15 ตุลาคม 2560

 (2) ในพิธีห้ามประดับธงใดๆทั้งสิ้น

 (3) การประดับผ้าขาว-ดำ ประดับได้เพียงเต็นท์ของประชาชนร่วมพิธีเท่านั้น

 (4) การแสดงมหรสพ ให้จัดในวันที่ 26 ตุลาคม 2560 พร้อมส่วนกลางเท่านั้น ห้าม

 แสดงก่อนหรือหลัง

 (5) การประดับไฟ ให้ประดับให้เหมาะสม

 (6) ห้ามตั้งตู้รับบริจาคใดๆทั้งสิ้น

 (7) กำหนดการพิธีถวายดอกไม้จันทน์

 **วันที่ 26 ตุลาคม 2560**

 เวลา 06.00 น.เจ้าหน้าที่ประจำซุ้มถวายดอกไม้จันทน์พร้อมที่ซุ้มถวายดอกไม้จันทน์

 เวลา 09.00 น.เริ่มพิธีถวายดอกไม้จันทน์

 เวลา 16.30 น.หยุดให้ประชาชนถวายดอกไม้จันทน์

 เวลา 17.30 น. ถวายพระเพลิงพระบรมศพ ณ พระเมรุมาศ ท้องสนามหลวง

 เวลา 18.30 –22.00 น.

 **เริ่มให้ประชาชนถวายดอกไม้จันทน์ช่วงที่สอง**

 เวลา 22.00 น. - หลังจากที่สมเด็จพระเจ้าอยู่หัวมหาวชิราลงกรณบดินทรเทพยวรางกูร

 เสด็จพระราชดำเนินขึ้นบนพระเมรุมาศถวายพระเพลิงพระบรมศพ (จริง) แล้ว

 - ให้ผู้ที่มีหน้าที่รับผิดชอบเริ่มนำดอกไม้จันทน์เข้าเผา (โดยให้ดูจากการ

 ถ่ายทอดสดพระราชพิธีถวายพระเพลิงพระบรมศพ)

 (8) การแต่งกาย

- ข้าราชการทุกระดับ เครื่องแบบเต็มยศประดับเครื่องราชอิสริยาภรณ์ที่ได้รับ

 ชั้นสูงสุด ไว้ทุกข์ สวมหมวก

 - ลูกจ้าง เครื่องแบบสีกากีแขนยาว คอพับ/เครื่องแบบของหน่วยงาน

 - ประชาชน ชุดสุภาพไว้ทุกข์

 - ข้าราชการที่รับผิดชอบเชิญดอกไม้จันทน์เข้าเผาที่เมรุวัด เครื่องแบบปกติขาวไว้ทุกข์

-4-

 (9) การประดับบริเวณ เมรุมาศ มีเพียงพระบรมฉายาลักษณ์เท่านั้น

 (10) ต้นไม้ ดอกไม้ประดับบริเวณพิธีใช้ผ้าสีดำคลุมกระถาง

 (11) โรงทานห้ามติดป้ายประชาสัมพันธ์ใดๆทั้งสิ้น

 (12) งานกฐินหรืองานอื่นๆ ที่จัดระหว่างวันที่ 25 – 26 ตุลาคม 2560 ห้ามมีการสมโภช ทั้งสิ้น

 (13) วันที่ 26 ตุลาคม 2560 ห้ามมีการฌาปนกิจศพผู้ใดทั้งสิ้น

 (14) การออกทุกข์ ตั้งแต่วันที่ 28 ตุลาคม 2560

**3.2** อำเภอพรหมบุรีกำหนดประชุมคณะกรรมการ/คณะทำงานพิธีถวายดอกไม้จันทน์ ในวันพฤหัสบดีที่ 5 ตุลาคม 2560 เวลา 14.00 น. ณ หอประชุมอำเภอพรหมบุรี

**มติที่ประชุม รับทราบ**

 **4) เรื่อง การแจ้งเตือนสถานการณ์ระดับน้ำในแม่น้ำเจ้าพระยา**

 ฝ่ายความมั่นคงขอแจ้งสถานการณ์น้ำในแม่น้ำเจ้าพระยา ระดับน้ำ ณ วันที่ 4 ตุลาคม 2560 ยังอยู่ในระดับ 1,300 ลบ./วินาที ยังอยู่ในระดับที่ปลอดภัย แต่ในวันที่ 9 ตุลาคม 2560 ได้รับแจ้งจากกรมชลประทานว่า จะมีมวลน้ำหน้าเขื่อนเจ้าพระยา อยู่ที่ 2,200-2,500 ลบ./วินาที อำเภอพรหมบุรี จึงขอความร่วมมือให้กำนัน ผู้ใหญ่บ้าน ฯลฯ แจ้งประชาสัมพันธ์ให้ประชาชนในพื้นที่ทราบ

ระเบียบวาระที่ 4 **เรื่อง ข้อราชการของส่วนราชการต่างๆ**

 **4.๑ ส่วนราชการอื่นๆ**

  **1. สำนักงานปศุสัตว์อำเภอพรหมบุรี**

 🖝**เรื่อง แจ้งการจ่ายเงินให้กับผู้ที่สำรวจข้อมูลในพื้นที่**

 ตามที่สำนักงานปศุสัตว์อำเภอได้แจ้งให้ดำเนินการสำรวจข้อมูลสัตว์เพื่อประกอบการช่วยเหลือจากภัยพิบัติต่างๆ นั้น สำนักงานปศุสัตว์ได้รับแจ้งว่ากรมได้โอนเงินค่าดำเนินการมาแล้ว จึงขอแจ้งให้กำนัน ผู้ใหญ่บ้าน ฯลฯ ที่ได้ดำเนินการสำรวจ นำหลักฐานสำเนาบัตรประจำตัวประชาชน ไปขอรับได้ที่สำนักงานปศุสัตว์อำเภอ

**มติที่ประชุม รับทราบ**

 **3. สำนักงานเกษตรอำเภอพรหมบุรี**

🖝**เรื่อง การปลูกกล้วยน้ำหว้าพันธุ์มะลิอ่อง**

สำนักงานเกษตรอำเภอพรหมบุรี ขอความร่วมมือให้กำนัน ผู้ใหญ่บ้าน ฯลฯ แจ้งเกษตรกรผู้ที่ลงทะเบียนตามโครงการ การปลูกกล้วยสายพันธุ์มะลิอ่อง ให้มารับพันธุ์กล้วยได้ที่สำนักงานเกษตรอำเภอ ในวันที่ 5-6 ตุลาคม 2560 รายละเอียดการแจกจ่าย

วันที่ 5 ตุลาคม 2560 ตำบลพรหมบุรี ตำบลหัวป่า และตำบลบ้านหม้อ

วันที่ 6 ตุลาคม 2560 ตำบลบ้านแป้ง ตำบลโรงช้าง ตำบลพระงาม และตำบลบางน้ำเชี่ยว

**มติที่ประชุม รับทราบ**

 **4. สำนักงานพัฒนาชุมชนอำเภอพรหมบุรี**

🖝**เรื่อง โครงการส่งเสริมพัฒนาอาชีพสตรีในอำเภอ**

 สำนักงานพัฒนาชุมชนจะดำเนินโครงการส่งเสริมพัฒนาอาชีพให้กับสตรีในพื้นที่อำเภอพรหมบุรี จำนวน 80 คน โดยจะดำเนินการฝึกอบรม จำนวน 2 รุ่นๆละ 40 คน รุ่นที่ 1 วันที่ 3-4 ตุลาคม 2560 รุ่นที่ 2 วันที่ 5-6 ตุลาคม 2560 รายละเอียดสามารถสอบถามเพิ่มเติมได้ที่สำนักงานพัฒนาชุมชนอำเภอพรหมบุรี

**มติที่ประชุม รับทราบ**

-5-

 **5. สำนักงานประมงอำเภอพรหมบุรี**

🖝**เรื่อง การเพาะเลี้ยงปูนา**

ตามที่ปรากฏเป็นข่าวตามสื่อโซเชียลเรื่องการเพาะเลี้ยงปูนา ช่วยสร้างรายได้มูลค่าหลายแสนบาท สำนักงานประมงจังหวัด ได้ลงพื้นที่ตรวจสอบแล้ว ปรากฏว่าไม่เป็นความจริง แต่เป็นการกระจายข่าวเพื่อขายพ่อพันธุ์แม่พันธุ์ปู

🖝**เรื่อง การประกาศให้ปลาหมอสีพรางดำ เป็นสัตว์น้ำควบคุม**

ด้วยปรากฏพบว่ามีการขยายพันธุ์ของปลาหมอสีพรางดำอย่างรวดเร็ว ทำให้ทำลายระบบนิเวศของสัตว์น้ำ กรมประมงจึงได้ประกาศให้ ปลาหมอสีพรางดำเป็นสัตว์น้ำควบคุม

🖝**เรื่อง การขึ้นต่อทะเบียนของผู้เพาะพันธุ์สัตว์น้ำ**

 ขอความร่วมมือกำนัน ผู้ใหญ่บ้าน ฯลฯ แจ้งประชาสัมพันธ์ ให้กลุ่มผู้เพาะพันธุ์สัตว์น้ำ มาต่อใบอนุญาตผู้ขึ้นทะเบียนสัตว์น้ำ ได้ที่สำนักงานประมงอำเภอพรหมบุรี

**มติที่ประชุม รับทราบ**

**ประธานฯ** - หากไม่มีผู้ใดจะเสนอเรื่องในที่ประชุมอีก ขอขอบคุณ และขอปิดการประชุม

**เลิกประชุม เวลา 12.00 น.**

 (ลงชื่อ) วิจิตรา วันจำแก้ว ผู้จดบันทึกรายงานการประชุม

 (นางสาววิจิตรา วันจำแก้ว)

 (ลงชื่อ) จินตนา ทาภักดี ผู้ตรวจรายงานการประชุม (นางสาวจินตนา ทาภักดี)